L'Ajuntament de Sagunt rehabilitarà dos consultoris amb subvencions de la Conselleria de Sanitat Universal
17 de juliol 2018

![Imagen 1](/media/actualidad/PublishingImages/1 Políticos/Pepe Gil_cuerpo.jpg)

L'Ajuntament de Sagunt rebrà subvencions de la Conselleria de Sanitat Universal per a la rehabilitació de dos consultoris del municipi. Els centres que es beneficiaran de les millores són el consultori d’Almardà i el centre de Planificació Familiar dels Jardins de l'Antic Sanatori. 

  

El regidor de Manteniment, Pepe Gil, ha assegurat que estan **“contents perquè avui la Conselleria de Sanitat Universal ha publicat les subvencions per a la restauració o rehabilitació de dos dels consultoris que tenim en el municipi, que són de l'Ajuntament i que posa a l’abast de la Conselleria”.** 

  

Gil ha destacat que estos centres seran reformats **“per a millorar l'accessibilitat i algunes de les sales d'atenció a pacients. El d’Almardà amb un pressupost de 50.000 euros i el centre de Planificació Familiar amb un pressupost d'aproximadament 42.000 euros”.** Per este motiu, el regidor ha assenyalat que **“a partir de ja començarem amb la licitació de les obres i esperem que en breu estiguen a l’abast dels ciutadans, que notaran la millora en la qualitat del servei”.** 

  

Finalment, Gil ha agraït a la Conselleria **“l'esforç que fa per millorar les instal·lacions dels serveis sanitaris a la població i també agraïsc el treball que es va fer des del departament de Contractació fa uns mesos per a preparar en poc temps els plecs per a fer els projectes que fan falta per a estes adjudicacions”.**

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-rehabilitara-dos-consultoris-amb-subvencions-de-la-conselleria-de-sanitat-universal/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-rehabilitara-dos-consultoris-amb-subvencions-de-la-conselleria-de-sanitat-universal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-rehabilitara-dos-consultoris-amb-subvencions-de-la-conselleria-de-sanitat-universal/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-rehabilitara-dos-consultoris-amb-subvencions-de-la-conselleria-de-sanitat-universal/)